• Kai protiniai dantys nefunkcionalūs (nedalyvauja kramtyme) ir stipriai pažeisti ėduonies, pulpito ar periodontito. • Kai dėl protinių dantų šaknų sandaros ar sunkios prieigos kokybiškas endodontinis gydymas neįmanomas. • Kai nepilnai išdygę protiniai dantys sukelia nuolat pasikartojančius minkštųjų audinių uždegimus – perikoronaritą. • Kai neišdygę retinuoti protiniai dantys gali pažeisti gretimo danties šaknis ar sukelti dantų susigrūdimus. • Kai kreivai išdygę protiniai dantys kramtant žaloja skruostų gleivinę. • Siekiant sumažinti cistų atsiradimo tikimybę aplink retinuotą dantį arba jau pašalinti dantį su susiformavusia cista. • Rekomenduojama protinius dantis šalinti prieš gydymą breketais arba skaidriomis tiesinimo kapomis.